CELEX: 31974R3137
Language: el
Date: 1974-12-12 00:00:00
Title: Κανονισμός (Ευρατόμ) αριθ. 3137/74 της Επιτροπής της 12ης Δεκεμβρίου 1974 περί τροποποιήσεως του κανονισμού της Επιτροπής αριθ. 17/66/Ευρατόμ της 29ης Νοεμβρίου 1966 «περί απαλλαγής από της εφαρμογής των διατάξεων του κεφαλαίου VI, επί εφοδιασμού με μικρές προσότητες μεταλλευμάτων, αρχικών υλικών και ειδικών σχασίμων υλικών»

Avis juridique important

|

31974R3137

Κανονισμός (Ευρατόμ) αριθ. 3137/74 της Επιτροπής της 12ης Δεκεμβρίου 1974 περί τροποποιήσεως του κανονισμού της Επιτροπής αριθ. 17/66/Ευρατόμ της 29ης Νοεμβρίου 1966 «περί απαλλαγής από της εφαρμογής των διατάξεων του κεφαλαίου VI, επί εφοδιασμού με μικρές προσότητες μεταλλευμάτων, αρχικών υλικών και ειδικών σχασίμων υλικών»  

Επίσημη Εφημερίδα αριθ. L 333 της 13/12/1974 σ. 0027 - 0027 Ελληνική ειδική έκδοση: Κεφάλαιο 12 τόμος 1 σ. 0072  Ισπανική ειδική έκδοση: Κεφάλαιο 12 τόμος 2 σ. 0028  Πορτογαλική ειδική έκδοση : Κεφάλαιο 12 τόμος 2 σ. 0028  Φινλανδική ειδική έκδοση: Κεφάλαιο 12 τόμος 1 σ. 0064  Σουηδική ειδική έκδοση: Κεφάλαιο 12 τόμος 1 σ. 0064 

ΚΑΝΟΝΙΣΜΟΣ αριθ. 3137/74/ΕΥΡΑΤΟΜ ΤΗΣ ΕΠΙΤΡΟΠΗΣ της 12ης Δεκεμβρίου 1974 περί τροποποιήσεως του κανονισμού της Επιτροπής αριθ. 17/66/Ευρατόμ της 29ης Νοεμβρίου 1966 "περί απαλλαγής από της εφαρμογής των διατάξεων του κεφαλαίου VI, επί εφοδιασμού με  μικρές ποσότητες μεταλλευμάτων, αρχικών υλικών και ειδικών σχασίμων υλικών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 74 αυτής,  Εκτιμώντας:  ότι μετά την έναρξη ισχύος του κανονισμού αριθ. 17/66/Ευρατόμ της 29ης Νοεμβρίου 1966, η έρευνα με τη χρήση μικρών ποσοτήτων ειδικών σχασίμων υλικών ανεπτύχθη τόσο στην Κοινότητα όσον και εκτός αυτής- ότι με την προμήθεια σε ειδικά σχάσιμα υλικά, που έχουν παραχθεί στην επικράτεια των Κρατών μελών της, η Κοινότης δύναται να συμβάλει στην ανάπτυξη της έρευνας στους διαφόρους τομείς, χωρίς να θέσει σε κίνδυνο τον εφοδιασμό των καταναλωτών εντός της  Κοινότητος- ότι επομένως οι προϋποθέσεις εφοδιασμού επιτρέπουν την εφαρμογή των διατάξεων περί απαλλαγής του άρθρου 74, για τα παραγόμενα εντός της Κοινότητος ειδικά σχάσιμα υλικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 2 του κανονισμού της Επιτροπής αριθ. 17/66/Ευρατόμ της 29ης Νοεμβρίου 1966 περί απαλλαγής από της εφαρμογής των διατάξεων του κεφαλαίου VI επί εφοδιασμού με μικρές ποσότητες μεταλλευμάτων, αρχικών υλικών και ειδικών σχασίμων υλικών που  δημοσιεύθηκε στην Επίσημη Εφημερίδα των Ευρωπαϊκών Κοινοτήτων στις 28 Δεκεμβρίου 1966, σελ. 4057/66, αντικαθίσταται από το ακόλουθο κείμενο:  "Δεν υπάγονται στην εφαρμογή των διατάξεων του κεφαλαίου VI της συνθήκης περί εφοδιασμού ειδικών σχασίμων υλικών, η μεταβίβαση και εισαγωγή στην Κοινότητα, καθώς και η εξαγωγή από την Κοινότητα, ποσοτήτων, οι οποίες δεν υπερβαίνουν, αναγόμενες σε  στοιχειακή μορφή, τα 800 γραμμάρια ουρανίου   235, ουρανίου   233 ή πλουτωνίου κατά συναλλαγή και μέχρις ορίου 1 000 γραμμαρίων για κάθε ένα από τα υλικά αυτά, κατ' έτος και κατά καταναλωτή, υπό την επιφύλαξη, όσον αφορά τα εισαγόμενα και εξαγόμενα  υλικά, των διατάξεων των συμφωνιών συνεργασίας, τις οποίες έχει συνάψει η Κοινότης με τις τρίτες χώρες."  Άρθρο 2  Ο παρών κανονισμός τίθεται σε ισχύ κατά την ημερομηνία της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Δεκεμβρίου 1974.  Για την Επιτροπή Ο Πρόεδρος Francois-Xavier ORTOLI